PUBLICACIÓN DO REGULAMENTO DA AGRUPACIÓN MUNICIPAL DE VOLUNTARIADO DE PROTECCIÓN CIVIL
ADMINISTRACIÓN LOCAL — Municipal — Moaña (Ordenanzas e Regulamentos, 11/07/2016)

O Pleno do Concello de Moaña en sesión realizada o 28 de abril de 2016 aprobou inicialmente o Regulamento do Consello da Agrupación Municipal de Voluntariado de Protección Civil do Concello de Moaña, trala publicación do anuncio no BOP nº 90 de 11 de maio de 2016, o expediente someteuse a exposición pública polo prazo de 30 días hábiles, durante dito prazo non se presentaron alegacións, polo que segundo o disposto no artigo 49 da lei 7/1985, de 2 de abril, reguladora das bases de réxime local, se entende definitivamente adoptado acordo ata entón provisorio. De conformidade co artigo 70.2 da lei 7/1985, de 2 de abril, reguladora das bases do réxime local, e do artigo 196.2 do ROF (RD 2568/1986), publícase o texto íntegro do Regulamento da Agrupación Municipal de Voluntariado de Protección Civil, para que, transcorrido o prazo de 15 días a partir da súa publicación, entre en vigor: En virtude das competencias atribuídas aos concellos en materia de protección civil na Lei 7/85, do 2 de abril, reguladora das bases de réxime local, e nos números 3 e 4 do artigo 30 da Constitución Española, o exercicio destas debe levarse a cabo, fundamentalmente, mediante actuacións dos concellos e alcaldías coa colaboración dun/dunha concelleiro/a-delegado/a de Protección Civil, coordinando os servizos municipais dedicados dunha forma cotiá ao cumprimento de misións que encadren nas de presenza e actuación en situacións de grave risco, catástrofe ou calamidade pública. O desenvolvemento do Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupación de voluntarios e entidades colaboradoras en materia de protección civil de Galicia, da Lei 17/2015, do 9 de xullo, do sistema nacional de protección civil da norma básica de protección civil mediante o Real decreto 407/1992, do 24 de abril, naquilo que non contradiga ou se opoña a Lei 17/2015, os artigos 80, 81 e 92 da Lei 5/1997, do 22 de xullo, da Administración local de Galicia, o Plan territorial de protección civil da Comunidade Autónoma de Galicia (PLATERGA), a Lei 5/2007, do 7 de maio, de emerxencias de Galicia, o Decreto 123/2014, do 18 de setembro, polo que se regula a acreditación, a uniformidade e os distintivos do persoal voluntario das agrupacións de voluntarios de protección civil, a imaxe corporativa destas agrupacións e os equipos de mobilidade necesarios para o desenvolvemento das funcións de protección civil e emerxencias, e a Orde do 24 de febreiro de 2015 que o desenvolve, fan preciso a adecuación do actual regulamento para a súa inscrición no Rexistro de Protección Civil da Comunidade Autónoma de Galicia. Para articular as oportunidades de colaboración da cidadanía, individualmente considerada, coa protección civil municipal, parece conveniente regulamentar a organización e funcionamento da agrupación de voluntariado de protección civil municipal, que se vinculará aos servizos básicos de intervención en emerxencias dependentes do Concello para realizar as tarefas que procedan, sen prexuízo do que se poida establecer nas leis sobre prestación persoal e de servizos con carácter obrigatorio. En virtude do exposto e tras o acordo municipal, apróbase o REGULAMENTO DA AGRUPACIÓN MUNICIPAL DE VOLUNTARIADO DE PROTECCIÓN CIVIL DE MOAÑA, que se transcribe seguidamente. Art.1.— A protección civil municipal ten como fin establecer unha organización en base á estrutura e recursos municipais, contando coa colaboración das entidades privadas e a cidadanía, para garantir a coordinación preventiva e operativa respecto da proteccións das persoas e bens ante os danos producidos polas situacións de emerxencia nos casos de grave risco, catástrofe ou calamidade pública, sen esquecer todo tipo de emerxencias menores, mediante actuacións que permitan evitalas, reducir os seus efectos, reparar os danos e, se é o caso, contribuír a corrixir as causas produtoras destas. Art.2.— A organización e funcionamento da Agrupación Municipal de Voluntariado de Protección Civil, en adiante AMVPC, como modalidade de incorporación da cidadanía á actividade de protección civil, rexerase polo establecido no presente regulamento, así como polas instrucións e directrices que, para os efectos de coordinación e participación no desenvolvemento ou execucións dos plans, programas e actividades da organización municipal, diten o órgano da Comunidade Autónoma competente nesta materia e demais administracións públicas de ámbito superior conforme ao establecido na normativa básica de protección civil. Art.3.— Poderán vincularse á AMVPC as persoas físicas que con carácter altruísta se comprometan a colaborar directamente nas actividades dos servizos de protección civil dependentes deste concello. Art.4.— A AMVPC deberá: Art.5.— A AMVPC ten o seu domicilio social na rúa As Barxas, número 2,–Concello de Moaña, provincia de Pontevedra, CP 36950, ámbito territorial no que vai realizar principalmente as súas actividades. Art.6.— A agrupación poderá estruturarse e organizarase funcionalmente en equipos, grupos, seccións e unidades de acordo ás necesidades existentes no concello ou comarca. Art.7.— Unha das canles para a colaboración voluntaria da veciñanza na protección civil municipal levarase a cabo mediante a incorporación desta á AMVPC a que se refire o presente regulamento. Art.8.— Poderán incorporarse á AMVPC, como voluntariado operativo os veciños e veciñas maiores de idade, en virtude de solicitude da persoa interesada, na que declarará que non esta inhabilitada para a función pública por sentenza firme e o compromiso de coñecer e aceptar o contido deste regulamento, así como o disposto na normativa vixente sobre protección civil. En ningún caso pode facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. Inicialmente a incorporación de cada voluntario/a pasará por unha selección, a cal poderán ser tidos en conta criterios de orzamento para equipamento, titulacións para operatividade, residencia no concello como motivo de disposición localizada ou outros que se determine dende a concellaría ou Alcaldía. O número de voluntarios e voluntarias será o que se determine dende o Concello. O resultado será aprobado inicialmente pola Xunta Directiva, dando conta a Asemblea da agrupación e ratificada pola Alcaldía ou concelleiro/a delegado/a responsable de Protección Civil. Art.9.— Todas as actuacións que realice a AMVPC en materia de protección civil no ámbito local, serán sempre autorizadas e coordinadas ou, se é o caso, dirixidas pola autoridade local correspondente. As actuacións fóra do concello serán autorizadas pola Alcaldía, concellaría responsable ou por quen sexa asignado no seu momento polos anteriores. Tamén poderán ser mobilizados polo 112, en automático, dando conta á persoa responsable do Concello. Art.10.— A AMVPC contratará cun seguro de accidentes, así como de responsabilidade civil por danos a terceiros, que ampare os seus membros fronte aos riscos a que están sometidos no exercicio das súas funcións. Art.11.— O Concello poderá crear o Servizo Municipal de Protección Civil, que sería o servizo coordinador das accións da agrupación do voluntariado de protección civil nos plans e programas de protección civil municipais. Art.12.— Todos/as os/as compoñentes da agrupación no desenvolvemento das súas funcións vestiran coa uniformidade, e distintivos, establecidos de acordo co disposto na normativa vixente. Fóra do servizo non terán autorización para vestir nin utilizar os medios, de non ser que lles dea a autorización a persoa responsable do Concello. Dende a Alcaldía ou concellaría delegada poderase designar unha directiva provisional para a posta en funcionamento. Esta directiva deberá ser substituída ou ratificada preferentemente no prazo dun ano dende a designación desta. Art.13.— Poderán incorporarse á AMVPC como persoal voluntario nos operativos todas as persoas maiores de dezaoito que cumpran os requisitos de acceso, sen que en ningún caso poida facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. Art.14.— Poderán formar parte da agrupación, como voluntariado de apoio, aquelas persoas que pola súa idade, menor de dezaoito anos e maior de dezaseis anos, sempre que conste a autorización de quen exerza a patria potestade ou a tutela, e/ou pola aptitude psicofísica, soamente poidan efectuar determinados labores de axuda e colaboración co voluntariado operativo, fundamentalmente de apoio loxístico. Este voluntariado de apoio quedará excluído do nivel operativo. Art.15.— As persoas con formación e experiencia suficiente no exercicio profesional ou vocación relacionada con algunha das entidades deste servizo público e que, por determinadas circunstancias non poidan ser voluntariado operativo, poderán estar unidos á agrupación mediante a figura de colaborador en misións de orientación, asesoramento, asistencia técnica ou axuda económica. A figura de colaborador pódese facer extensiva a aquelas entidades locais que desexen colaborar coa agrupación en calquera dos apartados mencionados anteriormente. Artigo.16.— Xerarquicamente a agrupación terá a seguinte disposición: O nomeamento dos cargos serán establecidos mediante un regulamento interno da agrupación, ratificado polo órgano ou cargo competente municipal. Estes cargos poderán ser compatibles con cargos directivos e poderán nomearse inicialmente de forma provisional dende a Alcaldía ou concelleiro/a delegado/a. A vinculación do voluntariado co Concello non ten carácter de relación laboral, administrativa, funcional ou mercantil, senón de colaboración voluntaria para a prestación de servizos de maneira altruísta como medio de realización de accións humanitarias de solidariedade social e boa veciñanza. Soamente poderá ter vinculo laboral o/a coordinador/a se é exercido por un/unha empregado/a público/a do Concello. Art.17.— A condición de membro da AMVPC faculta unicamente para realizar as actividades correspondentes a esta, especialmente en situacións de emerxencia nos casos de grave risco, catástrofe ou calamidade pública e nos operativos organizados e coordinados pola agrupación. O persoal voluntario non poderá realizar actividades de carácter persoal amparándose na pertenza á agrupación. Art.18.— As funcións do persoal voluntario, entre outras, son as de promoción da prevención e protección cidadá, así como a colaboración, auxilio e apoio dos servizos públicos de protección civil e, en todo caso, serán as indicadas no Plan de emerxencia municipal “PEMU” e demais plans de protección civil do sistema autonómico, aprobados pola Comunidade Autónoma de Galicia. Art.19.— Son dereitos do persoal voluntario de protección civil no exercicio do seu labor de colaboración: Art.20.— Son deberes do persoal voluntario no exercicio do seu labor de colaboración: Art.21.— A formación do persoal voluntario, baseada nos coñecementos e habilidades relacionadas coas características propias deste servizo público, terá como finalidade facilitar a incorporación destas persoas en condicións de garantía e eficacia así como contribuír á selección dos/as aspirantes. Art.22.— A actividade formativa e de perfeccionamento do persoal voluntario será a regulada pola Academia Galega de Seguridade sen menoscabo da impartida por outras institucións oficiais ou entidades homologadas. Art.23.— A Asemblea Xeral é o órgano supremo de goberno da agrupación e estará integrada por todas as persoas voluntarias. Art.24.— As reunións da Asemblea Xeral serán ordinarias e extraordinarias. A ordinaria realizarase unha vez ao ano, dentro dos tres meses seguintes ao peche do exercicio. As extraordinarias realizaranse cando as circunstancias o aconsellen, a xuízo do/a presidente/a, cando a Xunta Directiva o acorde ou cando o propoñan por escrito polo menos unha décima parte do voluntariado. Art.25.— As convocatorias das asembleas xerais realizaranse por escrito, expresando o lugar, día e hora da reunión, así como a orde do día con expresión concreta dos asuntos que haxa que tratar. Entre a convocatoria e o día sinalado para a realización da Asemblea en primeira convocatoria deberá haber polo menos quince días, podendo así mesmo facerse constar, se procedese, a data e hora na que se reunirá a asemblea en segunda convocatoria, sen que entre unha e outra poida haber un prazo inferior a unha hora. Art.26.— As asembleas xerais, tanto ordinarias como extraordinarias quedarán validamente constituídas en primeira convocatoria cando concorran a elas un terzo do voluntariado con dereito a voto, e en segunda convocatoria calquera que sexa o número de persoas asociadas con dereito a voto. Os acordos tomaranse por maioría simple das persoas presentes cando os votos afirmativos superen os negativos, non sendo computables para estes efectos os votos en branco nin as abstencións. Os acordos serán referendados pola Alcaldía ou o/a concelleiro/a responsable. Será necesaria unha maioría cualificada das persoas presentes ou representadas, que resultará cando os votos afirmativos superen a metade destas, para: Art.27.— Son facultades da Asemblea Xeral Ordinaria: Art.28.— Corresponde á Asemblea Xeral Extraordinaria: Art.29.— No caso de elección dos membros da Xunta Directiva formarase unha Xunta Electoral que será a que regule e presida o procedemento de elección e estará composta por cinco membros voluntarios da AMVPC: Art.30.— A AMVPC será xestionada e representada por unha Xunta Directiva formada por: un/unha presidente/a, vicepresidente/a, un/unha secretario/a, un/unha tesoureiro/a e catro vogais, se é o caso. Todos os cargos que compoñen a Xunta Directiva serán designados e revogados pola Asemblea Xeral Extraordinaria e daráselle conta á Alcaldía ou concelleiro/a responsable. O seu mandato terá unha duración de catro anos, podendo ser reelixidos para novos mandatos. Art.31.— Os membros da Xunta Directiva causarán baixa por renuncia voluntaria, comunicada por escrito a esta, por incumprimento das obrigas que tiveran encomendadas e/ou por expiración do mandato. Art.32.— Os membros da Xunta Directiva que tivesen esgotado o prazo para o que foron elixidos, continuarán desempeñando en funcións os seus cargos ata o momento no que se produza a aceptación de quen os substitúan. No caso de renuncia de toda a Xunta Directiva, dende o Concello poderase nomear unha directiva provisional. Art.33.— A Xunta Directiva reunirase como mínimo unha vez ao ano e cantas veces o determine un acordo desta, o presidente, ou por iniciativa ou petición de polo menos un terzo dos seus membros ou segundo o estableza o Regulamento interno. Quedará constituída cando asista a metade máis un dos seus membros e para que os seus acordos sexan válidos deberán ser tomados pola maioría dos votos e referendados pola Alcaldía ou concelleiro/a responsable. No caso de empate, o voto de calidade do/a presidente/a dirimirá o acordo. Art.34.— As facultades da Xunta Directiva estenderanse, con carácter xeral, a todos os actos propios das finalidades da agrupación, sempre que non requiran, segundo este regulamento, autorización expresa da Asemblea Xeral. Son facultades da Xunta Directiva: Art.35.— O/a presidente/a terá as seguintes funcións: Art.36.— O/a secretario/a terá as seguintes funcións: Art.37.— O/a tesoureiro/a levará o control dos gastos realizados da agrupación e proporá á Directiva e Asemblea a previsión de gastos de cara aos orzamentos municipais. Art.38.— As e os vogais terán as obrigas propias do seu cargo como membros da Xunta Directiva, así como as que se xeren das delegacións ou comisións de traballo que a propia Xunta Directiva lles encomende. Art.39.— As vacantes que se puidesen producir durante o mandato de calquera dos membros da Xunta Directiva serán cubertas provisionalmente entre os citados membros ata a elección definitiva pola Asemblea Xeral Extraordinaria e ratificada pola Alcaldía ou concelleiro/a responsable. Art.40.— As condutas dos compoñentes da AMVPC serán obxecto de valoración polos procedementos que se establezan nas correspondentes instrucións de desenvolvemento deste regulamento. Distinguiranse como proceda as condutas meritorias e sancionaranse, de conformidade co establecido neste regulamento, as infraccións ao previsto neste. As recompensas e sancións anotaranse no expediente persoal da persoa interesada. Art.41.— As accións meritorias que impliquen un nivel de dedicación superior ás actividades ordinarias do servizo (ou riscos para a vida e a integridade do voluntariado), poderán ser recompensadas co recoñecemento público mediante o correspondente escrito da Alcaldía ou a formulación por esta de proposta para a concesión da medalla ao mérito, as placas e diplomas de protección civil da Comunidade Autónoma de Galicia, ou outras distincións que poidan conceder as distintas administracións públicas ou o Concello para premiar actos desta natureza especial. Art.42.— As infraccións ao disposto neste regulamento sancionaranse tras a tramitación do correspondente expediente, unha vez escoitada a persoa interesada, que poderá en todo momento facer as alegacións oportunas. As faltas considéranse leves, graves e moi graves. Non se poderán impoñer sancións por faltas graves e moi graves senón en virtude dun expediente disciplinario instruído para o efecto. Para a imposición de sancións por faltas leves non será preceptiva a previa instrución do expediente salvo o trámite de audiencia á persoa interesada. Art.43.— A relación de colaboración voluntaria coa agrupación rematará por: Art.44.— Considerarase baixa temporal na AMVPC a suspensión da actividade nesta como consecuencia de sanción ou ausencia inferior a tres meses que teña motivos xustificados que sexan comunicados oportunamente e por ausencia por traslado de domicilio temporal. Art.45.— Serán causa de baixa definitiva na agrupación as seguintes: Art.46.— Acordada a baixa seralle notificada á persoa interesada, garantíndolle o dereito de audiencia, e, unha vez que sexa efectiva, o/a voluntario/a entregará inmediatamente a documentación de identidade, distintivo, uniformidade, equipo e material que lle fose adxudicado pola agrupación. Art.47.— En todo caso expedirase, por petición da persoa interesada, un certificado no que consten os servizos prestados na AMVPC e a causa pola que acordou a baixa. Art.48.— A disolución da agrupación deberá ser acordada polo Pleno do Concello, tras o expediente. Art.49.— No caso de disolución, nomearase unha comisión liquidadora, quen, unha vez extinguidas as débedas e, de existir sobrante líquido, destinará este a fins sociais sen ánimo de lucro ou a outros gastos do Concello. Art.50.— As dotacións orzamentarias que permitan o funcionamento da AMVPC virán fundamentalmente dos orzamentos municipais así como de convenios subscritos con outras administracións, de subvencións públicas, legados ou herdanza que se recibisen de forma legal e calquera outro recurso lícito. Tamén poderán recibirse axudas mediante convenios establecidos con entidades colaboradores de Protección Civil, podendo ter esas entidades colaboradoras a consideración de agrupacións, asociacións, empresas públicas ou privadas. As subvencións que se reciban doutras administracións ou entidades serán integradas na conta do Concello. O Concello poderá aprobar taxas de intervencións que sirvan para financiar o servizo e funcionamento de Protección Civil. A AMVPC poderá aprobar un regulamento interno para a súa organización. En todo canto non estea previsto neste regulamento, aplicarase o vixente Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupación de voluntarios e entidades colaboradoras en materia de Protección Civil de Galicia, a Lei 5/2007, do 7 de maio, de emerxencias de Galicia, o Decreto 123/2014, do 18 de setembro, e supletoriamente a Lei 17/2015, do 9 de xullo, do sistema nacional de protección civil, os artigos 80, 81 e 92 da Lei 5/1997, do 22 de xullo, da Administración local de Galicia, a Lei 17/2015, do 9 de xullo, a Lei 10/2011, do 28 de novembro, de acción voluntaria, a Lei orgánica 1/2002, do 22 de marzo, reguladora do dereito de asociación e demais disposicións complementarias.1ª.—A Alcaldía ou Concellería Delegada de Protección Civil ditarán as instrucións e directrices que sexan necesarias para o desenvolvemento e aplicación deste regulamento, en todo o relacionado cos plans e programas de protección civil municipal.2ª.—Este regulamento entrará en vigor despois da súa aprobación plenaria e da preceptiva exposición pública a través da publicación do texto íntegro onde proceda.3.ª.—Este regulamento entrará en vigor despois de ser aprobado polo Pleno do Concello de Moaña e a súa posterior publicación no BOP e transcorra o prazo de quince (15) días aos que se refiren os artigos 70.2 e 65.2 da Lei 7/1985, do 2 de abril, reguladora das bases de réxime local. Moaña, 22 de abril de 2016.—A Alcaldesa, Leticia Santos Paz.